Von der Lippe

**Von der Lippe** er en norsk slekt som innvandret fra Bremen, Tyskland, med Jacob von der Lippe (død 1702) som fikk borgerskap i Bergen i 1655.

Slekten har ingen kjent forbindelse med de adelige og fyrstelige slektene von der Lippe i Tyskland, bl.a. Huset Lippe. Navnet til den norske slekten skal trolig bare betegne at en stamfar kom fra landområdet Lippe i Tyskland. I skandinaviske land har det vært flere personer med slektsnavn von der Lippe uten at slektslinjene er kjent mellom dem.

I Bergen var slektsmedlemmer kjøpmenn og forretningsfolk. Senere har slekten hatt geistlige og andre embetsmenn, samt teaterfolk, styrkeløfter og diverse andre yrker.

## Mer kjente slektsmedlemmer
Blant mer kjente slektsmedlemmer er:
*Jacob von der Lippe (1797-1878), biskop
*Conrad Fredrik von der Lippe (død 1901), arkitekt og stadskonduktør 
* Gudrun Collett, født von der Lippe (1890–1961), motstandskvinne under 2. verdenskrig 
*Fritz von der Lippe (1901–1988), teatersjef, Oslo
*Just Lippe (1904–1978), politiker (NKP)
*Jens von der Lippe (1911–1990), keramiker, Oslo og kona Margrethe von der Lippe (1913–99)
*Anneke von der Lippe, skuespiller, Oslo
*Gerd von der Lippe, professor ved Høgskolen i Telemark
*Hanna von der Lippe, keramiker, Åsen
*Katinka von der Lippe, designer, Oslo
*Julia von der Lippe Michelet Chivers, advokat, Oslo
*Tania Michelet, født von der Lippe, forfatter, Moss

## Slektsvåpen
Flere forskjellige våpenskjold har vært brukt i slekten. Mest vanlig fra 1700-tallet er et slektsvåpen som i skjoldet har deling i sølv og gull av en svart (heraldisk) venstreskråbjelke og i første (øverste) felt en rød rose. Som hjelmtegn er det en rød rose mellom to sølv vinger. For øvrig er det i sølv skjold en rød rose i landskapsvåpenet til området Lippe, og rose er brukt i flere tyske slekter von der Lippes våpener, bl.a. Huset Lippe.

Biskop Jacob von der Lippe brukte et segl med en annen av de tyske slektene von der Lippes våpenskjold: i sølv skjold to svarte turnerkrager og som hjelmtegn de to turnerkragene lagt på to sølv vinger. Det er ingen kjent forbindelse mellom denne slekten og den norske slekten.

Jacob von der Lippe (død 1702) fra Bremen, borgerskap i Bergen 1655. Gift med Gjertrud Hermannsdatter S/Gennechen.

*Joachim von der Lippe (1670–1703) gift med Wenche Jacobsdatter (1670–1733)
**Gjertrud Joachimine von der Lippe (1690–1733) gift med Danckert Danckertsen
***Gidske Danckertsen (1701–1771) giftet seg med Claus Krohn (1691–1744)
****Danckert Danckertsen Krohn (1726–1795) hoffagent og blant Bergens rikeste kjøpmenn
**Catharina (1697–1771) som giftet seg med kanselliråd Hans Knagenhjelm (1696–1741)    Hun styrte det meste av Sogn og Nordhordaland etter mannens død.
****for etterkommere, se [[Knagenhjelm]]*
*Henrich von der Lippe (død 1702) gift med Dorothea Størch (død 1745)
**Jacob von der Lippe (1691–1745) kjøpmann i Bergen, gift 1717 med Margrethe Sophie Withe (født 1687) fra Trondheim
***Dorothea von der Lippe (1720–1746) fra Trondheim gift med Rasmus Rosing Parelius (1708–1780) fra Hitra
****Jacob von der Lippe Parelius (1744–1827) teolog gift med Margrethe Schjødt Mørch (1753–1724). Til Meldal med begge.
******blant etterkommerne er globetrotteren [[Fredrik Parelius]] (1879–1970)
**Paul Henrichsøn von der Lippe (1696–1746) gift med Elisabeth Seehuusen (1696–1746)
***Jacob von der Lippe (1732–1804) kjøpmann i Bergen, gift 3. gang med Weinche Dishington (1738–1780)
****Gerhard von der Lippe (1776–1830) biskop i Kristiansand, gift med Antonette Ulriche Dietrichson (1770–1801)
*****[[Jacob von der Lippe]] (1797–1878) biskop gift 1820 med Ingeborg Erichsen (1800–1880) som var datterdatter av salmedikteren [[Johan Nordahl Brun]]
******Gerhard von der Lippe (1823–1866) gift med Anne Cathrine Lassen (1824)
*******Jacob von der Lippe (1856–1935) gift med Elise Jessen (1864–1939).
********[[Gudrun Collett|Gudrun von der Lippe]] (1890–1961) motstandskvinne, gift 1910  med ingeniør [[Emil Collett]] (1875-1940) av slekten [[Collett]]
******Cathrine von der Lippe (1824–1890) gift med skipsreder og stortingsmann [[Morten Smith-Petersen]] (1817–1872)
******Jacob von der Lippe (1828) gift 1865 med Gyda Falch (1840–1890)
*******Christine von der Lippe (1868–1933) gift 1890–94 med Vilhelm Schlytter (1867–1919) og i 1905 med godseier [[Frithjof Ingier]] (1849–1906) av [[Ingier (slekt)]]
*******Gerhard von der Lippe (1873) tollsjef Kristiansand, gift 1902 med Aagot Gundersen Welhaven (1877–1967), datter av teolog [[Sven Rudolf Gundersen]] og redaktør [[Elise Welhaven Gunnerson]]
********Sven Rudolf von der Lippe (1907–1972) gift med Marie Louise Brandtzæg (1908–1999)[https://web.archive.org/web/20110724181700/http://www.namiko.no/Welhaven.htm]
*********[[Gerd von der Lippe]] (født 1942), professor i idrettspsykologi
*******Antonette Therese von der Lippe (1876–1934) gift med motstandsmann [[Didrik Cappelen (1873–1941)]]
********[[Didrik Cappelen (1900–1970)]], motstandsmann
********[[Hans Cappelen (motstandsmann)|Hans Cappelen]] (1903–1978) motstandsmann
**********se ellers Cappelen (slektstre)
******Conrad Fredrik «Fritz»  von der Lippe (1833–1901) arkitekt
*******Jakob von der Lippe (1870–1954) kostymesjef Nationaltheatret
********Fritz von der Lippe (1901–1988) teatersjef gift med Synnøve  Reimers (1900–1990)
*********Herman von der Lippe (1930–2001) gift med psykologiprofessor Anne Louise Wetlesen (født 1930)
**********Anneke von der Lippe (født 1964) skuespiller
********Just Lippe (1904–78) journalist gift med motstandskvinnen Asvor Ottesen (1911–2003)
********Jens von der Lippe (1911–90) keramiker gift med keramikeren Margrethe von der Lippe (1913–99)
*********Bente von der Lippe (1947–83) journalist gift 1969–72 med journalist Jon Michelet og  1974–81 med legen Mads Gilbert
**********Tania von der Lippe Michelet (født 1969), forfatter
******Johan Nordahl Brun von der Lippe (1838–1915) sogneprest i Borre
*******Jakob von der Lippe (1872–1953), kontreadmiral
*****Wenche von der Lippe (1801–1856) gift med Conrad Mowinckel (1788–1858).
*******for etterkommere som [[Ragnhild Mowinckel]] (født 1992), se [[Mowinckel]]*


Danckert Danckertsen Krohn.jpg | Hoffagent Danckert Danckertsen Krohn (1726–1795) var datterdatters sønn av han Joachim von der Lippe som kom fra Bremen
Jacob von der Lippe Parelius (1744 - 1827) (2837262286).jpg | Teologen Jacob von der Lippe Parelius (1744–1827) med og uten parykk
Jacob von der Lippe.jpg | Biskop Jacob von der Lippe (1797–1878)
Wenche von der Lippe Mowinckel OB.F08239b.jpg | Wenche von der Lippe Mowinckel (1857–1839) i 1890
Just Lippe.jpg | Just Lippe (1904–78) besøker Romania i 1968
22949 Margrethe og Jens von der Lippe.jpg | Keramikerparet Jens von der Lippe (1911–1990) og Margrethe von der Lippe (1913–1999) i 1963
Faroe_stamp_317_film_barbara_4.jpg | Skuespilleren Anneke von der Lippe (født 1964) på færøysk frimerke
Dette_er_det_offisielle_bildet_av_meg_til_jacketen_p%C3%A5_Afrika_er_ikke_for_alle,_fotografert_av_Rolf_M-_Aagard-_Han_ga_meg_to_bilder_til_fritt_bruk-_2014-01-27_02-19.jpeg | Tania von der Lippe Michelet (født 1969) ble forfatter

__NOTOC__

## Referanser


## Litteratur
*C. F. von der Lippe: *Personalhistoriske Efterretninger om Familien von der Lippe med nærmeste [[kognatisk|cognatiske]] Descendenter*, Bergen 1883
*Haagen Krog Steffens: ''Norske Slægter 1912'', Gyldendalske Boghandel, Kristiania 1911
*Hans Cappelen: *Norske slektsvåpen*,  Oslo 1969 (2. opplag 1976)
* Herman L. Løvenskiold: *Heraldisk nøkkel*, Oslo 1978
* Harald Nissen og Monica Aase: *[http://urn.nb.no/URN:NBN:no-nb_digibok_2007111204053 Segl i Universitetsbiblioteket i Trondheim*] , Trondheim 1990